Gepubliseer op 15 Februarie 2019
As ons dink aan die woord "sagmoedigheid", maak dit somtyds 'n paar rooi-lig emosies in ons wakker.
Een van hierdie reaksies is dat sagmoedigheid nie "werk" in vandag se lewe nie. Sagmoedigheid kan baie maklik die indruk/gevoel skep dat Jesus van my verwag om op getrap te word. Ons raak bang as ons sien wat met Jesus se "sagmoedigheid" gebeur het... Dit lyk so maklik of sagmoedigheid (sagmoedige mense) misbruik kan word.
Brené Brown, 'n Amerikaanse navorser, vertel onder andere dat een van die skokkendste bevindings van haar studies was/is dat "the most compassionate people I've interviewed the last 13 years, were absolutely the most boundarieted" (boundarieted is haar woord vir persone wat duidelike grense in hulle lewe het). Grense is volgens haar "what's okay and what is not okay". (Kyk gerus die video-greep https://m.youtube.com/watch?v=BESvQB6J5rc)
Die geheim lê in die betekenis wat opgesluit lê in die woord self: praus (Grieks vir sagmoedig of nederig). Praus is eintlik 'n militêre term wat afkomstig is vanuit 'n plek van innerlike sterkheid en definitief nie 'n houding van gelate terugsit of terugdeins nie.
Iets wat jy by die huis kan doen: Skets 'n prentjie van hoe sagmoedigheid vir jou lyk. Tel op jou pen of 'n potlood of kleurpotlode of jou verf, en skets...
Gepubliseer op 14 Februarie 2019
Die Britse antropoloog Mary Douglas het 'n artikel oor kos geskryf getiteld: "Deciphering a meal." Sy wys daarin daarop dat die hegtheid van vriendskappe bykans direk afleibaar is van die soort kos wat tussen mense (vriende?) gedeel word.
Dink oor die volgende voorbeelde:
- Drankies is vir vreemdelinge, werkkollegas, kennisse;
- Etes is vir familie, naby vriende, geëerde gaste;
- Tussen drankies en etes is daar ook 'n hele reeks drumpels van intimiteit wat in vriendskapsverhoudings oorgesteek kan word.>>
Lees verder: God is met dié wat saam met ons eet
Gepubliseer op 12 Februarie 2019
Tersaaklike inligting ten opsigte van die pos, asook die minimumvereistes, word hieronder uiteengesit. Vergoeding sal met die suksesvolle kandidaat onderhandel word:>>
Lees verder: Vakature by Helderberg Ontwikkelingsentrum
Wat is nou lekkerder as 'n aand onder die sterre met die reuk van braaivleis en die klank van vrolike stemme? Op Vrydag 22 Februarie maak ons so en skop ons Jubeljaar af met 'n heerlike gemeentebraai.
Nooi jou vriende, omgeegroep en buurman saam. Dit is kans om mekaar beter te leer ken en vir nuwelinge om in te skakel. Kinders is ook meer as welkom – daar sal later die aand 'n fliek in die Tent vir hulle gewys word.
Die vure sal vanaf 18:00 in die parkeerterrein voor die kapel gereed wees. Bring jou eie braaivleis, rooster en braaitang saam, asook 'n mandjie met eetgerei en drinkgoed. Om dinge makliker te maak sal daar 'n vuur met aangestelde braaiers wees om die te help wat nie self braai nie. Daar sal ook slaai, boereworsrolle en poeding te koop wees.
Kom geniet die aand saam met ons. As jy iets vir die slaai of poedingtafel wil maak, kan jy jou naam by Ontvangs gee.